AIŠKINAMASIS RAŠTAS

Dėl Molėtų rajono savivaldybės kultūrinės veiklos strateginių krypčių nustatymo ir Molėtų rajono savivaldybės metinio kultūrinės veiklos plano rengimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Įgyvendinant Molėtų rajono savivaldybės strateginio veiklos plano 2020-2022 metams Kultūros, sporto ir jaunimo politikos plėtros ir bendruomeniškumo skatinimo programos 4 tikslo 3 uždavinio 7 priemonę „Rajono kultūrinės veiklos strateginių krypčių ir kasmetinio kultūrinės veiklos plano parengimas ir įgyvendinimas“, parengtas Molėtų rajono savivaldybės kultūrinės veiklos strateginių krypčių ir Molėtų rajono savivaldybės metinio kultūrinės veiklos plano rengimo tvarkos aprašo projektas. Projekto parengimą inicijavo Kultūros ir švietimo skyrius. Projektas buvo aptartas su rajono kultūros, sporto ir turizmo įstaigomis.

Molėtų rajono savivaldybės kultūrinės veiklos strateginės kryptys ir Molėtų rajono savivaldybės metinis kultūrinės veiklos planas padės užtikrinti veikiančių biudžetinių įstaigų ir kitų institucijų bendradarbiavimą, integruojantį jų veiklas ir išteklius; kelti kultūros paslaugų kokybę, stiprinti tarpsritinį ir tarpinstitucinį bendradarbiavimą, išryškinti centrinius, rajoną reprezentuojančius kultūros įvykius ir veiklas; tenkinti rajono bendruomenės kultūrinius, laisvalaikio ir socialinius poreikius, skatinti gyventojų ir asociacijų dalyvavimą šioje veikloje; populiarinti Molėtų kraštą Lietuvoje ir užsienyje, plėsti kultūrinių veiklų auditorijas.

Tikslas – nustatyti Molėtų rajono savivaldybės kultūrinės veiklos strategines kryptis ir patvirtinti Molėtų rajono savivaldybės metinio kultūrinės veiklos plano rengimo tvarkos aprašą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, Molėtų rajono savivaldybės strateginio veiklos plano 2020-2022 metams 5 programos 4 tikslo 3 uždavinio 7 priemonė.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patvirtinus Molėtų rajono kultūrinės veiklos strategines kryptis ir metinio veiklos plano rengimo tvarkos aprašą, vyks efektyvesnis kultūrinės veiklos organizavimas rajone.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos, metinio plano įgyvendinimui, kasmet numatomos Savivaldybės biudžete.

**6. Vykdytojai, įvykdymo terminai**

Molėtų rajono savivaldybės kultūros, sporto ir turizmo įstaigos, Savivaldybės administracijos Kultūros ir švietimo skyrius.